**Izziņa par atzinumos sniegtajiem iebildumiem**

|  |
| --- |
| **Informatīvais ziņojums**“**Par Daugavas stāvkrasta eroziju Pļaviņu pilsētā Lielā Krasta ielā” (VSS-176, izsludināts VSS 22.02.2018., Nr. 8 17. §)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | **Latvijas Pašvaldību savienība (**atzinums 02.01.2020, Nr. 201912/SAN1588/SP1676/NOS6) |  |
| 1. |  | 1. Informatīvajā ziņojumā secināts, ka par atbilstošāko risinājumu Daugavas stāvkrasta nostiprinājuma izbūvei Lielā Krasta ielā, Pļaviņās Vides aizsardzības un reģionālās attīstības ministrija (turpmāk – VARAM) atzinusi B varianta b) daļas risinājumu – piesaistīt būvdarbu finansēšanai ES fondu investīcijas nākošajā finanšu plānošanas periodā (2021. -2027.) VARAM piedāvātais variants pašvaldībai nav pieņemams un akceptējams, jo Informatīvajā ziņojumā norādīts, ka šobrīd nav zināms, kādus atbalstāmos mērķus un kādas attīstības prioritātes un tām atbilstīgos uzdevumus pēc saskaņošanas ar Eiropas Komisiju ietvers jaunais Partnerības līgums un tām atbilstošā Darbības programma jaunajam finanšu plānošanas periodam. Minētais risks vērtējams kā ļoti būtisks, jo, akceptējot piedāvāto risinājumu, jautājums tiks atlikts vismaz uz 2 – 3 gadiem.

Informatīvajā ziņojumā ir konstatēts, ka pašreizējā stāvoklī krasts posmā gar Lielā krasta ielu ir avārijas stāvoklī un rada briesmas gājēju un autotransporta pārvietošanai pa ielu gar Daugavu. Situācija aizvien pasliktinās, tādēļ stāvkrasta nostiprināšanas darbi ir jāveic nekavējoties. | **Nav ņemts vērā.**Vides aizsardzības un reģionālās attīstības ministrija (turpmāk – VARAM), pēc būvprojekta pabeigšanas izvērtējot kontroltāmē norādītās izmaksas Daugavas stāvkrasta nostiprināšanai Lielā Krasta ielā, Pļaviņās, atkārtoti analizēja finansējuma piesaistes iespējas un secināja, ka B varianta b) daļas risinājums - piesaistīt būvdarbu finansēšanai ES fondu investīcijas nākošajā finanšu plānošanas periodā (2021. -2027.) ir reālākais īstenojamais risinājums, neskatoties uz norādītajiem riskiem. |  |  |
| 2. |  | 2. Lai krasta stiprināšanas darbus varētu veikt pēc iespējas ātrāk, tādējādi novēršot potenciālo nelabvēlīgo seku iestāšanos, atbilstošākais variants ir Informatīvajā ziņojumā iekļautais C variants – lūgt piešķirt papildus finansējumu no valsts budžeta programmas “Līdzekļi neparedzētiem gadījumiem”. | **Nav ņemts vērā.**VARAM piekrīt viedoklim, ka Ministru kabinetam piešķirot papildu finansējumu no valsts budžeta programmas “Līdzekļi neparedzētiem gadījumiem” būvdarbus Lielā krasta ielā, Pļaviņās varētu uzsākt ātrāk nekā paredzot šo finansējumu no ES fondu investīcijām nākošajā finanšu plānošanas periodā. Vienlaikus VARAM vērš uzmanību, ka informatīvais ziņojums ir sagatavots ar mērķi informēt Ministru Kabinetu par situācijas bīstamību un riskiem Lielā Krasta ielas Daugavas stāvkrasta posmā, kā arī informēt par papildus nepieciešamā finansējuma apmēru un tā piesaistes iespējām, un vienlaikus arī par VARAM ieskatā reālāko papildu finansējuma nodrošināšanas variantu. Ministru kabineta kompetencē, izskatot minēto ziņojumu, ir pieņemt lēmumu par to, kādā veidā nodrošināt nepieciešamo papildu finansējumu būvdarbiem minētajā objektā.  |  |  |
| 3. |  | 3. Pļaviņu novada dome nepiekrīt Informatīvajā ziņojumā C variantā iekļautajam viedoklim, ka Lielā Krasta ielas stāvraksta nostiprināšanas darbi Pļaviņu pilsētā neatbilst 2018. gada 17. jūlija MK noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” nosacījumiem, t.i., nav vērtējama kā katastrofu un dabas stihiju seku novēršana. Ņemot vērā ierobežotos pašvaldības finanšu līdzekļus, konkrētajā gadījumā būtu piemērojami iepriekš minēto MK noteikumu 47. punkta nosacījumi, kas paredz, ka lielas stihiskas nelaimes gadījumā, ja radīto zaudējumu apmērs pārsniedz divus procentus no pašvaldības plānotajiem budžeta izdevumiem kārtējā gadā, Ministru kabinets var pieņemt lēmumu par citiem līdzekļu piešķiršanas nosacījumiem. Piekrītam Finanšu ministrijas viedoklim, kurā norādīts, ka krasta nostiprināšanas būvdarbi ir tiešā veidā saistīti ar dabas radītiem plūdu riskiem. | **Nav ņemts vērā.**VARAM saglabā viedokli, ka Daugavas stāvkrasta erozija Pļaviņās ir nepārtraukts process, un to pamatā ietekmē kardināli izmainītais Daugavas hidroloģiskais režīms, lai nodrošinātu hidroelektrostaciju darbību. Erozija pamatā ir vairāki procesi:* krasta grunts sufozija ([iežu](https://lv.wikipedia.org/wiki/Iezis) [izskalošana](https://lv.wikipedia.org/w/index.php?title=Izskalo%C5%A1ana&action=edit&redlink=1), ko veic pazemes ūdeņi [smilšakme](https://lv.wikipedia.org/wiki/Smil%C5%A1akmens)nī, radot alas) un kas notiek ūdenskrātuves un gruntsūdens līmeņa regulāru svārstību rezultātā;
* ledus segas un ledus gabalu (peldošā ledus) dinamiskā kustība – diennakts ūdens līmeņa svārstību rezultātā notiek ledus un ar ledu klātās krasta grunts pārvietošanās;
* virszemes ūdeņu notece no apdzīvotām vietām, jo kritisko Daugavas stāvkrasta daļu Pļaviņās neklāj veģetācija.

 Pirmie divi procesi ir tiešā saistībā ar HES darbības ietekmi. Papildus minētajam, informatīvajā ziņojumā norādīto C variantu VARAM neuzskata par atbilstošāko būvdarbu finansēšanas nodrošināšanai, ņemot vērā šādus apsvērumus:1) MK 17.07.2018. noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” prasības attiecībā uz pašvaldības līdzfinansējuma apmēru, 2) Pļaviņu novada pašvaldības viedokli par ierobežotajām iespējām līdzfinansēt būvdarbus Lielā Krasta ielā un arī kopējo nepieciešamā papildus finansējuma apmēru – orientējoši 5,06 milj *euro*;3) minētās pašvaldības viedokli, ka jebkuru nākamo darbu realizācijai pēc aizsargdambja rekonstrukcijas Pļaviņās 2010. gadā būtu jānotiek bez pašvaldības līdzfinansējuma, jo plūdu draudi Pļaviņu pilsētā radušies pēc Pļaviņu HES būvniecības un tāpēc būvniecības darbiem finansējums būtu jāparedz no AS “Latvenergo” līdzekļiem, kurus pārskaita valsts budžetā kā kompensāciju par Daugavas HES nodarīto kaitējumu videi, kā arī piesaistot ES fondu finansējumu. Papildus minētajam pēc VARAM zināmās informācijas pēdējos gados ir bijis tikai viens gadījums, kad finansējums no valsts budžeta programmas “Līdzekļi neparedzētiem gadījumiem” pašvaldībām ir piešķirts bez līdzfinansējuma – 2017. gadā izdevumu segšanai sakarā ar augusta lietavu un plūdu nodarīto zaudējumu un postījumu novēršanu pašvaldību īpašumā vai valdījumā esošajiem infrastruktūras objektiem.  |   |  |
| 4. |  | 4. Vēršam uzmanību uz to, ka jautājums par veicamajiem darbiem Lielā Krasta ielā, Pļaviņās, Pļaviņu novadā tika aktualizēts jau 2013. gadā. Šobrīd, izskatot Informatīvajā ziņojumā piedāvāto risinājumu, secināms, ka darbi varētu tikt uzsākti ne ātrāk kā 2023. gadā. Iedzīvotājiem tik nozīmīga jautājuma risināšana gandrīz desmit gadu garumā līdz faktiskai darbu sākšanai neliecina par labas pārvaldības praksi valstī, īpaši dabas katastrofu pārvaldības jomā. | **Nav ņemts vērā.** Skatīt skaidrojumu, kas sniegts uz Finanšu ministrijas 3. iebildumu. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums |  Elektroniskā saskaņošana 2019. gada 12. decembrī |
| Saskaņošanas dalībnieki | Tieslietu ministrija, Finanšu ministrija, Zemkopības ministrija, Ekonomikas ministrija, Iekšlietu ministrija, Latvijas Pašvaldību savienība  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas **(**atzinums 08.03.2018, Nr. 12/A-7/1202) un Tieslietu ministrijas (atzinums 13.03.2018., Nr. 1-9.1/300) |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

 |  |
|   |  |
|  |  |

**II.  Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Finanšu ministrija (**atzinums 08.03.2018, Nr. 12/A-7/1202) |
| 1. | Protokollēmums2. Atbalstīt informatīvā ziņojuma secinājumā ieteikto risinājuma variantu - D alternatīvu papildu finansējuma nodrošināšanai Pļaviņu hidroelektrostacijas ūdenskrātuves krasta nostiprināšanas būvdarbiem Lielā Krasta ielā, Pļaviņās. | 1. Lūdzam informatīvajā ziņojumā sadaļā pie “Finansējuma piesaistes alternatīvas”  un sadaļā  “Secinājumi” norādīt  kopējā nepieciešamā finansējuma apmēru atbalstītajam risinājuma variantam, jo informatīvā ziņojuma 2.tabula nesniedz skaidri saprotamu informāciju. Papildus lūdzam norādīt, vai “D” alternatīvas izvēlē tiek plānots daļu no nepieciešamā finansējuma nodrošināt esošo valsts budžeta līdzekļu ietvaros, norādot to apjomu. Attiecīgi lūdzam precizēt arī Ministru kabineta sēdes protokollēmuma projekta 2.punktu. | **Iebildums ņemts vērā**Precizēta sadaļa “Finansējuma piesaistes izvērtējums” un sadaļa “Secinājumi”. E varianta aprakstā norādīts kopējais būvdarbiem nepieciešamais finansējums (atbilstoši būvprojekta līgumcenas koptāmei), kā arī provizoriskais līdzfinan-sējuma apjoms no VARAM ikgadējās budžeta dotācijas.Precizēts Ministru kabineta sēdes protokollēmuma projekts.  | Skat. precizētā informatīvā ziņojuma sadaļas ”Finansējuma piesaistes izvērtējums” un “Secinājumi”.Skat. precizēto Ministru kabineta protokollēmuma projektu. |
| 2. |  | 2. Lūdzam informatīvā ziņojuma sadaļu par finansējuma piesaistes alternatīvām, kurā sniegta informācija par papildu nepieciešamo finansējumu, papildināt ar aprēķiniem un skaidrojumu, kā tika aprēķināts nepieciešamais papildu finansējuma apmērs, projekta kopējās darba izmaksas un papildināt ar VARAM  izvērtējumu par plānoto darbu veikšanu ar zemākām izmaksām un iespēju rast nepieciešamo finansējumu esošā valsts budžeta ietvaros, ņemot vērā, ka valsts budžeta finansiālās iespējas ir ierobežotas. Papildus lūdzam skaidrot turpmāko rīcību, ja papildu finansējums netiks rasts likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā, nepieciešamības gadījumā papildinot Ministru kabineta sēdes protokollēmuma projektu. Vienlaikus no informatīvajā ziņojumā šobrīd norādītā papildus nepieciešamā finansējuma apmēra nav saprotams, kā līdz šim noteiktas projekta kopējās darba izmaksas, ja norādīts, ka būvprojekta izstrāde un tā saskaņošana vēl ir procesā un varētu ilgt 1,2 gadus, un izmaksu tāme, pēc kuras aprēķinās plānotās būvdarbu izmaksas un, kas kalpos iepirkuma paredzamās līgumcenas noteikšanai, vēl tikai tiks gatavota pēc būvprojekta izstrādes. | **Iebildums ņemts vērā.** | Skat. precizētā informatīvā ziņojuma sadaļas ”Finansējuma piesaistes izvērtējums” un “Secinājumi” |
| 3. |  | 3. Nav saprotama informatīvā ziņojuma sadaļā par finansējuma piesaistes “C” alternatīvas vērtējums, ka tas neatbilst Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”” (turpmāk - MK noteikumi Nr.1644) 4. punktā noteiktajam, lai gan sadaļā par esošās situācijas aprakstu norādīts, ka jau kopš 2013.gada Pļaviņu novada dome ir vērsusies pie VARAM un LVĢMC  par Pļaviņu HES ūdenskrātuves krasta erozijas seku **steidzamu** novēršanu saistībā ar **strauji** **paātrinājušos** Pļaviņu HES ūdenskrātuves krastu eroziju, bet tikai 2017.gada 7.jūnijā komisija konstatēja, ka šis posms ir viens no viskritiskākajiem, kuram nepieciešama **neatliekama** krasta nostiprinājuma izbūve. Tāpat tas tiek pamatots, ka VARAM budžetā finansējums šāda veida gadījumiem kā Lielā Krasta ielas stāvkrasta nostiprināšana Pļaviņu pilsētā nav paredzēts, kas nav korekti, ņemot vērā, ka MK noteikumu Nr.1644. 9.punktā noteikts, līdzfinansējumu pieprasījumā minētajam objektam radīto zaudējumu novēršanai nodrošina pašvaldība, kam ir jābūt ne mazāk kā 30 procentu apmērā no objektam radīto zaudējumu apmēra.Ņemot vērā iepriekšminēto, nav saprotams iemesls, ja Daugavas stāvkrasta erozija Pļaviņu pilsētā Lielā Krasta ielā ir uzskatāms kā neatliekama un steidzami risināma, kāpēc šis jautājums nav ticis risināts jau kopš 2013.gada un, kāds ir pamatojums šo gadījumu uzskatīt kā neatbilstošu katastrofu un dabas stihiju seku novēršanai un to radīto zaudējumu kompensēšanai, ja tas tiešā veidā ir bijis saistīts ar dabas radītiem plūdu riskiem. | **Iebildums ir ņemts vērā.** Precizēts sadaļas “Finansējuma piesaistes izvērtējums” C varianta izvērtējuma apraksts.Papildus ministrija sniedz skaidrojumu: tā kā būvobjekts Lielā Krasta ielā, Pļaviņās ir apjomīgs gan darbu ziņā, gan tehniski sarežģīts, būvdarbus nav iespējams uzsākt, apejot kādu no zemāk norādītajām sagatavošanās stadijām:1) apzināta esošā situācija - veikti nepieciešamie mērījumi, apkopota informācija un veikta datu analīze, lai izstrādātu tehniski ekonomisko pamatojumu (turpmāk – TEP), kas pēc būtības ir būvobjekta tehnisko risinājumu ekspertīze, kā arī provizorisko izmaksu aplēse;2) pamatojoties uz TEP, veikts iepirkums būvprojekta izstrādei, kuras laikā sagatavo būvprojekta izpildei paredzamās līgumcenas koptāmi; 3) noslēgumā – jāveic būvdarbu iepirkums pie nosacījuma, ka attiecīgo darbu izpildei būs pieejams nepieciešamais finansējums, turklāt būvdarbu izpildei optimālā termiņā. Nenoteiktība finansējuma pieejamībā var radīt līdzīgus riskus, kādi norādīti sadaļas “Finansējuma piesaistes izvērtējums” A variantā.Ņemot vērā iepriekš minēto, ministrija vērš uzmanību, ka reaģējot uz Pļaviņu novada domes vēstulēm 2013. un 2014. gadā, komisija nolēma pilnvarot Valsts sabiedrību ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) 2015. gadā veikt pasūtījumu Lielā Krasta ielas, Pļaviņās, krasta nostiprinājuma tehniski ekonomiskā pamatojuma (turpmāk - TEP) izstrādei, kas arī tika izstrādāts (2016.). Papildus tam, 2015. gadā Lielā Krasta ielā 6, Pļaviņās, 50 m zonā pie valsts nozīmes automātiskās hidroloģiskās stacijas veica krasta stiprināšanu, nodrošinot stacijas iekārtu funkcionēšanu un hidroloģisko mērījumu nepārtrauktību. 2018. gada 24. aprīlī, pamatojoties uz Komisijas 2017. gada 31. oktobra sēdes lēmumu, LVĢMC uzsāka iepirkumu būvprojektam ar autoruzraudzību „Pļaviņu HES ūdenskrātuves stāvkrasta nostiprināšana Lielā Krasta ielā, Pļaviņās”, kas noslēdzās 2019. gada jūnijā. Šobrīd aktuāls ir jautājums par papildu finansējuma pieejamību, lai varētu uzsākt iepirkumu Daugavas stāvkrasta stiprināšanas būvdarbiem Lielā Krasta ielā. | Skat. precizētā ziņojuma sadaļas “Finansējuma piesaistes izvērtējums” C varianta aprakstu |
| 4. |  | 4. Lūdzam papildināt informatīvo ziņojumu ar informāciju, kad plānots izsludināt iepirkumu projekta aktivitāšu īstenošanai. | **Iebildums ņemts vērā** | Skat. precizētā informatīvā ziņojuma sadaļas ”Finansējuma piesaistes izvērtējums” E varianta aprakstu, B varianta b) daļas aprakstu un sadaļu “Secinājumi”. |
| 5. | **Ievads**Daugavas HES ūdenskrātuvju krastu nostiprināšanas darbus un Rīgas HES ūdenskrātuves inženieraizsardzības būvju ekspluatācijas izdevumus, ievērojot minēto noteikumu 3. punktu, sedz no attiecīgās ikgadējās valsts budžeta dotācijas par videi nodarīto kaitējumu, kas tiek piešķirta Zemkopības ministrijai (752 260 *euro* apmērā Rīgas HES ūdenskrātuves inženier-aizsardzības būvju ekspluatācijas darbu nodrošināšanai) un Vides aizsardzības un reģionālās attīstības ministrijai (700 000 *euro* apmērā Daugavas HES ūdenskrātuvju krastu nostiprināšanas darbiem). | 5. Lūdzam papildināt informatīvo ziņojumu, norādot, kurā VARAM valsts budžeta programmā tiek nodrošināta ikgadēja valsts budžeta dotācija Daugavas HES ūdenskrātuvju krastu nostiprināšanas darbiem 700 000 *euro* apmērā. | **Iebildums ņemts vērā** | **Ievads**Daugavas HES ūdenskrātuvju krastu nostiprināšanas darbus un Rīgas HES ūdenskrātuves inženieraizsardzības būvju ekspluatācijas izdevumus, ievērojot minēto noteikumu 3. punktu, sedz no attiecīgās ikgadējās valsts budžeta dotācijas par videi nodarīto kaitējumu, kas tiek piešķirta Zemkopības ministrijai budžeta apakšprogrammā 26.03.00 „Ikgadējie maksājumi par Daugavas kaskādes HES zemes resursiem nodarīto kaitējumu kompensēšanu” (752 260 *euro* apmērā Rīgas HES ūdenskrātuves inženieraizsardzības būvju ekspluatācijas darbu nodrošināšanai) un Vides aizsardzības un reģionālās attīstības ministrijai budžeta programmā 28.00.00 „Meteoroloģija un bīstamo atkritumu pārvaldība” (700 000 *euro* apmērā Daugavas HES ūdenskrātuvju krastu nostiprināšanas darbiem). |
| 6. | Protokollēmuma projekts:3. Vides aizsardzības un reģionālās attīstības ministrijai sadarbībā ar valsts sabiedrību ar ierobežotu atbildību “Latvijas Vides, ģeoloģijas un meteoroloģijas centrs” sagatavot priekšlikumus papildu finansējuma pieprasījumam Vides aizsardzības un reģionālās attīstības ministrijas 2019. gada budžetā un turpmākajiem diviem gadiem (2020. gadam un 2021. gadam), lai nodrošinātu Pļaviņu hidroelektrostacijas ūdenskrātuves krasta nostiprināšanas būvdarbu Lielā Krasta ielā, Pļaviņās, veikšanu.  | 6. Lūdzam svītrot Ministru kabineta sēdes protokollēmuma projekta 3.punktu. | **Iebildums ņemts vērā**  | Skatīt precizēto MK sēdes protokollēmuma projektu. |
| 7. | Protokollēmums: 4. Jautājumu par papildu valsts budžeta līdzekļu piešķiršanu Vides aizsardzības un reģionālās attīstības ministrijas budžeta programmai 28.00.00 “Meteoroloģija un bīstamo atkritumu pārvaldība” ilgtermiņa saistībām Pļaviņu hidroelektrostacijas ūdenskrātuves krasta nostiprināšanas būvdarbiem Lielā Krasta ielā, Pļaviņās, 2019. gadam un turpmākiem gadiem skatīt Ministru kabinetā likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā.  | 7. Lūdzam Ministru kabineta sēdes protokollēmuma projekta 4.punktu izteikt šādā redakcijā:“4. Jautājums par papildu finansējumu Pļaviņu hidroelektrostacijas ūdenskrātuves krasta nostiprināšanas būvdarbiem Lielā Krasta ielā, Pļaviņās skatāms Ministru kabinetā likumprojekta “Par valsts budžetu 2019. gadam” un likumprojekta “Par vidēja termiņa budžeta ietvaru 2019., 2020. un 2021. gadam” sagatavošanas un izskatīšanas procesā kopā ar visu ministriju un citu centrālo valsts iestāžu prioritāro pasākumu pieprasījumiem, ievērojot valsts budžeta finansiālās iespējas.” | **Iebildums ņemts vērā.** | Skat. precizēto MK sēdes protokollēmuma projektu |
| **Tieslietu ministrija** (atzinums 13.03.2018., Nr. 1-9.1/300) |
| 8. | Informatīvā ziņojuma projekta sadaļas “Finansējuma piesaistes alternatīvas” B alternatīvas apraksts | Lūdzam precizēt informatīvā ziņojuma projekta B alternatīvu (11. lapā), jo no sniegtās informācijas nav saprotams, kādēļ nepieciešamo finansējumu Daugavas stāvkrasta nostiprināšanai nevar iegūt no Eiropas Reģionālās attīstības fonda līdzekļiem. Vēršam uzmanību, ka saskaņā ar Ministru kabineta 2016. gada 9. augusta noteikumu Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi" 3. punktu atlases kārtu mērķa grupa ir pašvaldības, to iedzīvotāji un komersanti plūdu un krasta erozijas riskam pakļautajās nacionālas nozīmes plūdu risku teritorijās. Savukārt saskaņā ar minēto noteikumu 5. punktu atlases kārtas īsteno ierobežotas projektu iesniegumu atlases veidā līdz 2022. gada 31. decembrim. | **Iebildums ņemts vērā.** VARAM sniedz skaidrojumu: iemesli, kāpēc Daugavas stāvkrasta stiprināšanai finansējumu nevar piešķirt no Eiropas Reģionālās attīstības fonda līdzekļiem (turpmāk – ERAF), ir analizēti un precizēti sadaļas “Finansējuma piesaistes izvērtējums” B varianta a) daļas izklāstā.Darbības programmas „Izaugsme un nodarbinātība" 5.1.1. specifiskā atbalsta mērķa „Novērst plūdu un krasta erozijas risku apdraudējumu pilsētu teritorijās" finansējums ir jau sadalīts pretplūdu projektiem 8 pilsētās – Daugavpilī, Jelgavā, Liepājā, Jūrmalā, Ogrē, Ādažos un Rīgā (atbilstoši MK 09.08.2016. noteikumu Nr. 519 „Darbības programmas „Izaugsme un nodarbinātība" 5.1.1. specifiskā atbalsta mērķa „Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi” pielikumam). Papildus tam ļoti būtisks nosacījums ERAF finansējuma saņemšanai, neskaitot minēto MK noteikumu 22. punktā noteiktās atbalstāmās aktivitātes projektu īstenošanā, bija nosacījums par to, ka plānotajiem pasākumiem jābūt iekļautiem upju baseinu apgabalu plūdu riska pārvaldības plānos 2016.–2021. gadam. Turklāt atbalstīti tika vienīgi tie pasākumi, kuriem šajos plānos noteikta augsta prioritāte. Lielā Krasta ielas stāvkrasta posma nostiprināšanas darbi neatbilst izvirzītajiem nosacījumiem. | Skat. precizētā informatīvā ziņojuma projekta sadaļas “Finansējuma piesaistes izvērtējums” B varianta a) daļas aprakstu |
| Atbildīgā amatpersona |  |
|  | (paraksts)\* |
| Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. |

Ruta Rimša

|  |
| --- |
| (par projektu atbildīgās amatpersonas vārds un uzvārds)Vides aizsardzības un reģionālās attīstības ministrijas Vides aizsardzības departamentaŪdens resursu nodaļas vecākā eksperte |
|  |
| (amats)67026903, Ruta.Rimsa@varam.gov.lv  |
|  |
| (tālruņa un faksa numurs, e-pasta adrese) |